Document ID: 31981R2188

KOMISSION ASETUS (ETY) N:o 2188/81,
annettu 28 päivänä heinäkuuta 1981,
rasvattoman maitojauheen julkista varastointia koskevista yksityiskohtaisista säännöistä annetun asetuksen (ETY) N:o 625/78 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (), sellaisena kuin se on viimeksi muutettuna Kreikan liittymissopimuksella, ja erityisesti sen 7 artiklan 5 kohdan,
sekä katsoo, että
komission asetuksen (ETY) N:o 625/78 () liite I, sellaisena kuin se on viimeksi muutettuna asetuksella (ETY) N:o 2937/80 (), jossa määritellään laatuedellytykset, jotka rasvattoman maitojauheen on täytettävä, jotta sitä voidaan tarjota interventiolle, sisältää erityisesti tietyt säännökset määritysmenetelmien osalta heran seulomiseksi rasvattoman maitojauheen tiettyjen ainesosien määrityksen avulla; mainitun liitteen alaviitteessä 2 määrätään yhteisön raja-arvojen vahvistamisesta mainittujen ainesosien osalta tietyn jäsenvaltioissa tapahtuvan koeajanjakson jälkeen,
tällä hetkellä on mahdollista ottaa yhteisössä käyttöön uusi määritysmenetelmä, jonka avulla voidaan määrittää rasvattoman maitojauheen herajuoksute vapaan sialihapon määrityksellä; tämä tarkastusmenetelmä olisi kuitenkin tehtävä pakolliseksi vasta tietyn ajanjakson jälkeen, jonka tarkoituksena on tutustuttaa tarkastuselimet ja käyttäjät tähän määritysmenetelmään, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Muutetaan asetuksen (ETY) N:o 625/78 liite I seuraavasti:
a) Korvataan 2 kohdan b alakohdan toinen luetelmakohta seuraavasti:
" P heratutkimus:
vapaan sialihapon () ja/tai kysteiini-kystiinikompleksin määritys silloin, jos vähintään yksi kolmesta pakollisesta kokeesta eli määritettävät heran glykomakropeptidipitoisuus (yksinkertaistetulla kokeella), laktaatti- tai tuhkapitoisuudet ovat yli 3 %, yli 150 mg/100 g ja yli 8 %.";
b) korvataan alaviite 2 seuraavasti:
"() Vapaan sialihapon määrityksen avulla suoritettavan herajuoksutetutkimuksen osalta 1 päivästä tammikuuta 1982 sovellettava määritysmenetelmä vahvistetaan liitteessä IV."
2. Lisätään tämän asetuksen liite asetuksen (ETY) N:o 625/78 liitteeksi IV.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä heinäkuuta 1981.

Labels: 3
17
16